Ir-Regolament tal-Kunsill (KE) Nru 1405/1999
ta’ l-24 ta’ Ġunju 1999
li jemenda r-Regolament (KEE) Nru 2358/71 dwar l-organizzazzjoni komuni tas-suq fiż-żerriegħa u li jiffissa l-għajnuna mogħtija fis-settur taż-żerriegħa għas-snin tal-marketing 2000/2001 u 2001/2002
IL-KUNSILL TA’ L-UNJONI EWROPEJA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu,
Wara li kkunsidra r-Regolament tal-Kunsill (KEE) Nru 2358/71 [1], u b’mod partikolari l-Artikolu 3(3) u (4) tiegħu,
Wara l- kkunsidra l-proposta mill-Kummissjoni [2],
Wara li kkunsidra l-Opinjoni tal-Parlament Ewropew [3],
Wara li kkunsidra l-opinjoni tal-Kumitat Ekonomiku u Soċjali [4],
Billi:
(1) L-Anness li jinsab mar-Regolament (KEE) Nru 2358/71 jelenka l-varjetajiet tal-japonika u l-indika ta’ l-ispeċe Oryza sativa L. fost il-prodotti li fuqhom l-għajnuna tal-produzzjoni għandha titħallas għaż-żerriegħa bażika u ċċertifikata; id-distinzjoni bejn iż-żewġ varjetajiet hija essenzjalment ġenetika u titlob b’mod partikolari għall-anażliżi xjentifiku ta’ l-ikel; dawn l-analiżi huma kkumplikati u xi varjetajiet li dehru fuq is-suq ma jistgħux jiġu magħrufa b’mod faċli bħala li huma tat-tip japonika jew indika fuq il-bażi tal-karatteristiċi ġenetiċi tagħhom; dak l-Anness għandu b’dan jiġi emendat biex jiddistingwi bejn il-varjetajiet ta’ l-ispeċi Oryza sativa L. Fuq il-bażi tal-kiriterji morfoloġiċi biss;
(2) L-Anness li jinsab mar-Regolament (KEE) Nru 2358/71 jelenka l-Kannabis sativa L. (monoecious) fost il-prodotti li fuqhom l-għajnuna tal-produzzjoni għandha titħallas għaż-żerriegħa bażika u ċċertifikata; xi varjetajiet tad-dioecious Kannabis sativa L. huma issa kumparabbli mal-varjetajiet monoecious fejn għandu x’jaqsam il-kontenut tetrahydrocannabinol tagħhom (THC); fl-Artikolu 3(1) tar-Regolament tal-Kunsill (KEE) Nru 619/71 tat-22 ta’ Marzu 1971 li jistipula r-regoli ġenerali għall-għoti ta’ l-għajnuna għall-kittien u l-qanneb [5], il-Kunsill jistipula li l-għajnuna tal-produzzjoni għandha tingħata unikament fuq il-qanneb maħsud wara l-formazzjoni taż-żerriegħa u mkabbar minn żerriegħa ċċertifikata tal-varjetajiet fuq il-lista li għandha titfassal skond il-proċedura stabbilita fl-Artikolu 12 tar-Regolament tal-Kunsill (KEE) Nru 1308/70 tad-29 ta’ Ġunju 1970 dwar l-organizzazzjoni komuni tas-suq fil-kittien u l-qanneb [6]; għall-iskopijiet ta’ l-għoti ta’ l-għajnuna għall-produzzjoni tal-qanneb għas-snin tal-marketing 1998/1999, l-1999/2000 u l-2000/2001, il-Kunsill speċifika li biss il-varjetajiet li jinstabu li għandhom kontenut THC ta’ mhux inqas minn 0,3 % u, għas-snin tal-marketing, ta’ mhux inqas minn 0,2 % għandhom jidhru fuq dik il-lista; l-Anness li jinsab mar-Regolament (KEE) Nru 2358/71 għandu għalhekk jiġi emendat biex jirreferi għall-Kannabis sativa L. tal-varjetajiet b’kontenut THC li ma jaqbiżx iż-0,3 % għas-sena tal-marketing 2000/2001 u ż-0,2 % wara dan u dawk il-varjetajiet għandhom jiġu stabbiliti skond il-proċedura stabbilita fl-Artikolu 11 tar-Regolament (KEE) Nru 2358/71;
(3) L-Anness li jinsab mar-Regolament (KEE) Nru 2358/71 jirreferi għall-varjetajiet ta’ Lolium perenne L. ta’ persistenza għolja, tardiva jew medja tardiva, varjetajiet ġodda u oħrajn u varjetajiet ta’ persistenza baxxa, medja tardiva, medja kmieni jew kmieni; il-prezzijiet għal dawk il-varjetajiet fis-swieq esterni ma jiġġustifikawx iktar id-distinzjoni u l-Anness għandu għalhekk jiġi emendat biex jirreferi għall-Lolium perenne L. mingħajr ma jkun hemm distinzjoni bejn il-varjetajiet; iżda, għndha ssir distinzjoni, bħala arranġament transitorju, għas-snin tal-marketing 2000/2001 u 2001/2002, fir-rigward ta’ l-iffissar ta’ l-ammonti ta’ l-għajnuna applikabbli fil-Komunità u varjazzjoni ta’ l-msemmija għajnuna;
(4) Minħabba s-sitwazzjoni partikolari fuq u t-tbassir għas-suq tal-Komunità, il-produtturi mhumiex assigurati bi dħul xieraq miż-żerriegħa elenkata fl-Anness li jinsab mar-Regolament (KEE) Nru 2358/71 li tkun marketed fis-snin tal-marketing 2000/2001 u 2001/2002; parti mill-ispejjeż tal-produzzjoni għandhom ikunu paċċuti b’din l-għajnuna;
(5) L-Artikolu 3(2) tar-Regolament (KEE) Nru 2358/71 jipprovdi li meta l-għajnuna tiġi ffissata, għandu jingħata kont, min-naħa ’l waħda, tal-ħtieġa li jiġi assigurat bilanċ bejn il-produzzjoni fil-Komunità u l-postijiet tal-bejgħ għal dik il-produzzjoni u, min-naħa ’l oħra, tal-prezzijiet għal dawn il-prodotti fis-swieq esterni;
(6) L-applikazzjoni ta’ dawn il-kriterji tirriżulta fl-iffissar ta’ l-għajnuna applikabbli għas-snin tal-marketing 2000/2001 u 2001/2002 fil-livelli stipulati fl-Anness II,
ADOTTA DAN IR-REGOLAMENT:
Artikolu 1
Il-paragrafu li ġej huwa miżjud ma’ l-Artikolu 3 tar-Regolament (KEE) Nru 2358/71:
"6. Il-varjetajiet tal-Kannabis sativa L. li fuqhom l-għajnuna li għaliha jipprovdu dawn l-Artikoli għandha tiħalla għandhom jiġu stabbiliti skond il-proċedura stipulata fl-Artikolu 11."
Artikolu 2
L-Anness li jinsab mar-Regolament (KEE) Nru 2358/71 huwa b’dan sostitwit bl-Anness I hawn mehmuż.
Artikolu 3
Għas-snin tal-marketing 2000/2001 u 2001/2002, l-għajnuna mogħtija fis-settur taż-żerriegħa kif ipprovdut fl-Artikolu 3 tar-Regolament (KEE) Nru 2358/71 għandha tiġi stipulata fl-Anness II hawn mehmuż.
L-Artikolu 4
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropei.
Għandu japplika mill-1 ta’ Lulju 2000.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fl-24 ta’ Ġunju 1999.